شمالی کره

نسوجریج کره(فارسی جه: کره شمالی) بیا شمالی کره (북한) که ونه رسمی نوم کره‌یِ خلقِ دموکراتیکِ جمهوری (조선민주주의인민공화국) هسته، کشوری هسته که کره جزیره مونایِ شمال و آسیای ِشرق قرار دارنه. ونه نیشتنگا و گت‌ترین شهر نوم پیونگ‌یانگ هسته. این کشور جنوب جه جنوبی کره و شمال جه چین و روسیه ره هم‌سامون وانه.

شمالی کره جمعیت ۲۴ میلیون نفر و ونه زوون کره‌ای هسته. ونه مردمون ۶۴ درصد بی‌دین، ۱۶ درصد شمنیسم، ۱۳ درصد چئوندوی، و ۴٫۵ درصد بودایی هستنه. 

 تاریخ و سیاست 
وقتی کُره ره متفقون رَسِد هاکردنه، شمالی کره‌یِ حکومت کمونیسم په‌روو بیّه و کیم ایل-سونگ وشون رییس‌جمهور بیّه. وه اتا ایدئولوژی بنوم جوچه شه وسّه بساته که شمالی‌کره‌یِ رسمی ایدئولوژی هسته. این تئوری خودکفایی سَره چرخ گیرنه و همینسه شمالی کره اتا منزوی کشور بَیی‌یه؛ خصوصاً اون گادر تاسا که شوروی هم رِقِد بورده. کیم ایل-سونگ که بمرده، ونه ریکا و اَی ونه پسرزا جاکم بَیینه ولی رییس‌جمهوری ِمقوم فقط ونه وسّه بموندسته و دیگه هچکی ره این کشور دله رییس‌جمهور نائورنه.North Korea. The American Heritage® Dictionary of the English Language, Fourth Edition, Houghton Mifflin Company, 2004. http://www.answers.com/topic/north-korea, accessed September 25, 2012. 

 نظامی 
کره‌یِ خلقِ ارتش دنیا دله چارمین گتِ ارتش هسته و ۱٫۲۱ میلیون خدمه مسلح دانّه چون ۲۰٪ مردان ۱۷–۵۴ ساله ونه دله عضو هستنه و به ازای هر ۲۵ نفر اتا سرباز دارنه. وشون هسته‌یی آزمایشات و موشکی کارون وسّه معروف هستنه و این سلاحون جه دائماً جنوبی کره و آمریکا ره تهدید کانّه.

 مردمون وضع 
شمالی کره دله میلادی تقویم رسمی نی‌یه و سالون ِمبدا کیم ایل-سونگِ تولد هستنه.درخواست رهبر کره‌شمالی برای اتحاد با کره‌جنوبی خبرگزاری انتخاب بازبینی شده در ۱۱ دی ۱۳۹۴ 

بندانگشتی|چپ|200px|کره‌یِ دِتا کشور شو؛ شمالی کره دله شو هچکی اجازه ندارنه برق روشِن هاکنه.
شمالی کره دله تمومِ آدمونِ حقوق ات‌قایده هسته. مثلاً سال ۱۳۸۹ هر نفر معادل چهل‌وهشت هزار تِمِن در ماه حقوق گیته.‌

اون گادر که شوروی رِقِد بورده تاسا شمالی کره‌یِ مردمون همیشک خِراک وسّه مشکل دارنه. دهه ۹۰ میلادی قحطی اقلاً ۱ میلیون نفر ره بکاشته. حدود یک سوم زنان و وچون سوءتغذیه دارنه.۵ میلیون نفر در کره‌شمالی با کمبود مواد غذایی روبه‌رو هستند"Famine may have killed 2 million in North Korea" CNN, 1998 گرچه زنان و مردان ِحقوق اغلب برابری کانده.

 بعضی شرایط
 مردان ِمی نَوِنه بلند بائه و زنان نتونّه مینی‌ژوب دکانن.Way to Reach Kim Jong-un? Follow the Ball, The New York Times
 انده قحطی و وشنایی مردم ره مِزراب بی‌یشته که آدم‌خاری این کشور دله جا دکته و هر سال ویشته وانه.
 مقامات و سیاسیون همه فک-و-فامیل هستنه و اتی اشرافِ طبقه این کشور دله حکومِت ره شه دَس دانّه.سایت رسمی دولت آمریکا
 مردمون اجازه ندارنه شه شهر دله جه بریم بورِن؛ کشور جه بریم بوردِن هم کلاً محاله.Korea, Democratic People's Republic of
 بعضی‌ئون ره وَرنه و وشون جه زور-پشتی وَچه دنیا یارنه تا جمعیت ره بالا دارن.Running Out of the Darkness - TIME
 این کشور دِنیایِ دیکتاتوری‌ترین کشور بشناسی‌یه وانه.واحد اطلاعات اکونومیست
 هر سال دِ ماه اتا جشنواره یلنه که ورزشکارون و سِماکَرون ونه دله نمایش دِنّه. این پرخرج ِمراسم رییس‌جمهورون و رؤسایِ تشکر وسّه برگزار وانه.ویکی‌پدیای انگلیسی
 حدود سه میلیون و پونصد هزار نفر این کشور دله اعدام بَینه. خِراک جا بدائن یا خارج جه تماس بَیتن تونده اعدام ره باعث بَوو. بعضی گادِر استادیوم دله اعدام یلنه که مردم جمع بوون و وه ره هارشِن.
صِوی شیپور و بلندگو جه مَیّن وانه که مردم چه ساعتی ونه هِرِستِن و شو برق قطع بیّه، همه ونه بخاسِن. 
 مردمِ لباس ونه ات‌جور بائه و امنیتی نیروئون مُخبر هستنه که هچکی جور دیگه لباس نکانه.
 رییس‌جمهور نوم واری نَوِنه کشور دله دَوائه و هرکی رییس‌جمهور نوم ره داره، ونه شه نوم ره عوض هاکنه.
 دوربین فیلمبرداری و عکاسی این کشور دله ممنوع هسته.
 زندونیون ره وَرنه کار اجباری وسّه و وشون خانواده‌ئون ره هم وشون همراه وَرنه.

 تقسیمات 
شمال کره ۹ استان‘ ۴ شهرداری و دِتا گتِ شهر جه تشکیل وانه:

500px
 نوم کره‌ای گتی(کیلومترمربع) نیشتنگاپیونگان جنوبی평안 남도; 平安南道۱۳۰۰۰ساین نیپیونگان شمالی평안 북도; 平安北道۱۲۰۰۰سینوئیجوچاگانگ자강도; 慈江道۱۶۰۰۰کانگیهکانگوون강원도; 江原道۱۰۷۵۰ونسانهامگیونگ جنوبی함경 남도; 咸鏡南道۱۷۵۰۰هام هونگهامگیونگ شمالی함경 북도; 咸鏡北道۱۶۰۰۰چونگجینهوانگهای جنوبی황해 남도; 黃海南道۷۵۰۰هائجوهوانگهای شمالی황해 북도; 黃海北道۸۴۰۰ساریوونریانگانگ량강도; 兩江&۱۴۰۰۰هیه سان

 منابع 

 فارسی ویکی‌پدیا


رج:سوسیالیست کشورون
رج:کره‌یی زوون کشورون
رج:تقسیم‌بیی مناطق
رج:آسیایی کشورون